Meqale

Meqale (be Erebki: مقاله ) namey yew tewrê nuşteyiyoo ke heqa yew xısusi de melumat dano u ğezeta u rocnamey de çap beno. Meqale de nuştekaro meqale, heqiqet ebe raya zanışiye ra, seba mıdefakerdış kar keno. Meqale miyandê nuştey fikiri , nuşteyo de tewr zoro. Meqale ebe zıwano zanışiye ra nusiyeno u uslubê cı pêro de ciddi beno. Esasê meqaley de musayış esto u no sebeb ra nuştışê meqaleyan de nuştekari zıwano asen u zıwano ke semede musayış zor niyo, inan tercıh keno. Meqale de yew plano de nuştışi esto.  No plan de qısımê Akerdış, Qısımo esas/Herakerdış u Veciyayış estê. Akerdış qısımo meqaleyo tewr verênio. No qısım de zerrêkê nuşte de tayn melumati-dayış esto. Qısımo Esas de nuştekar se qısey-kerdene wazıno, heqa o hısus de fikırê xo raya derg ra nuseno. Veciyayış de nuştekar nuştey xo ra yew xulasa keno u heqa nuştey cı de hukımo xoyo tewr peyên dano. Qısımo Akerdışi u qısımo Veciyayışi pêro de yew paragraf ra yeno meydan. Qısımo esas yew ya zafêr paragrafi ra yeno meydan. Rıstımê meqale, Literaturê Ewropay ra yeno u ebe ğezeta ameyo Literaturê Usmanıcan u literaturê rocvetışıcan. Literaturê Usmanıcan de Muqaddime, meqaleyo de tewr verêno u terefê Şinasi ra nusiyao. Ewro zaf ğezatey u rocnamey de meqale terefê zaf nuştekaran ra nusiyeno u çap beno. 

Meqale beno dı letey;
 Meqaleyo edebi : Meqaleyo ke tede heqa zıwan, literatur u senat de nuşte esto. No meqaley pêro de rocnamey de çap beno. Seba meqaleyo edebi nuştene, ilmo akademiki rê gerek çıniyo. Meqaleyo Edebi, no hete ra Fıkra ra nezdiyo.
 Meqaleyo ilımi : Meqaleyo ke tede heqa zanışiye de zey tıb, ekonomiye, sosyolociye nuşte esto. No meqaley pêro de rocnamey de çap beno. Seba meqaleyo ilmi nuştene, ilmo akademiki rê gerek esto.

Kategoriye:Edebiyat